ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
রজার হার্পার
আন্তর্জাতিক ক্রিকেট থেকে অবসর নেয়ার পর ২০০০ থেকে ২০০৩ সাল মেয়াদে ওয়েস্ট ইন্ডিজ দলের কোচ মনোনীত হন। এরপর ২০০৫ সালে ওয়েস্ট ইন্ডিজ যুব দলের ব্যবস্থাপকের দায়িত্ব পান। ২০০৫ সালের ডিসেম্বরের শেষদিকে ক্রিকেট কেনিয়ার পক্ষ থেকে তাঁকে কেনিয়া ক্রিকেট দলের দায়িত্ব নেয়ার প্রস্তাব দেয়া হয়। অন্তর্বর্তীকালীন কোচ মুদাসসর নজরের পরিবর্তে তাঁর এ দায়িত্বভার জানুয়ারি, ২০০৬ সালে আনুষ্ঠানিকভাবে ঘোষণা করা হয়। এ প্রসঙ্গে হারপার বলেছিলেন যে, কোচের দায়িত্বে ফিরে আসায় তিনি সত্যিকার অর্থেই আনন্দিত যা ক্রিকেটের উচ্চ পর্যায়ের সাথে সম্পৃক্ত।